Lenin anses for hovedmanden bag den russiske revolution og grundlæggeren af den sovjetiske stat, som under [[den kolde krig]] var en af verdens to [[supermagt]]er. Han efterlader sig en betydelig skriftlig produktion på omkring 15.000 normalsider, fortrinsvis revolutionære kampskrifter. Han var forbillede for Stalins opbygning af Sovjetunionen, men samtidig har [[venstreopposition]]en brugt årtier på at argumentere for, at Stalin afsporede og korrumperede Lenins revolutionære projekt.<ref>Den mest betydende bag dette standpunkt er [[Karl Korsch]]</ref> Borgerlige [[debattør]]er karakteriserer generelt Lenin som en skrupelløs og blodtørstig [[diktator]], der ikke adskiller sig væsentligt fra sin efterfølger, Stalin.<ref>[http://www.dr.dk/Nyheder/Udland/2008/07/28/105620.htm Ekspert: Lenin – den værste diktator nogensinde – dr.dk/Nyheder/Udland]</ref>
Litteratur